Ericu950/Stoicheia-meter-silver huggingface dataset:
ῥωμύλος μὲν οὖν τὴν καλουμένην Ῥώμην κουαδράταν , ὅπερ ἐστὶ τετράγωνον , ἔκτισε , καὶ ἐκεῖνον ἐβούλετο πολίζειν τὸν τόπον , Ῥέμος δὲ χωρίον τι τοῦ Ἀβεντίνου καρτερόν , ὃ δι ἐκεῖνον μὲν ὠνομάσθη Ῥεμωρία , νῦν δὲ Ῥιγνάριον καλεῖται 0 .
συνθεμένων δὲ τὴν ἔριν ὄρνισιν αἰσίοις βραβεῦσαι , καὶ καθεζομένων χωρίς , ἕξ φασι τῷ Ῥέμῳ , διπλασίους δὲ τῷ Ῥωμύλῳ προφανῆναι γῦπας ·
οἱ δὲ τὸν μὲν Ῥέμον ἀληθῶς ἰδεῖν , ψεύσασθαι δὲ τὸν Ῥωμύλον , ἐλθόντος δὲ τοῦ Ῥέμου , τότε τοὺς δώδεκα τῷ Ῥωμύλῳ φανῆναι 0 ·
διὸ καὶ νῦν μάλιστα χρῆσθαι γυψὶ Ῥωμαίους οἰωνιζομένους .
ἡρόδωρος δ ὁ Ποντικὸς ἱστορεῖ καὶ τὸν Ἡρακλέα χαίρειν γυπὸς ἐπὶ πράξει φανέντος .
ἔστι μὲν γὰρ ἀβλαβέστατον ζῴων ἁπάντων , μηδὲν ὧν σπείρουσιν ἢ φυτεύουσιν ἢ νέμουσιν ἄνθρωποι σινόμενον , τρέφεται δ ἀπὸ νεκρῶν σωμάτων , ἀποκτίννυσι δ οὐδὲν οὐ δὲ λυμαίνεται ψυχὴν ἔχον , πτηνοῖς δὲ διὰ συγγένειαν οὐ δὲ νεκροῖς πρόσεισιν .
ἀετοὶ δὲ καὶ γλαῦκες καὶ ἱέρακες ζῶντα κόπτουσι τὰ ὁμόφυλα καὶ φονεύουσι ·
καίτοι κατ Αἰσχύλον ὄρνιθος ὄρνις πῶς ἂν ἁγνεύοι φαγών ;
ἔτι τ ἆλλα μὲν ἐν ὀφθαλμοῖς ὡς ἔπος εἰπεῖν ἀναστρέφεται καὶ παρέχει διὰ παντὸς αἴσθησιν ἑαυτῶν , ὁ δὲ γὺψ σπάνιόν ἐστι θέαμα , καὶ νεοσσοῖς γυπὸς οὐ ῥᾳδίως ἴσμεν ἐντετυχηκότες , ἀλλὰ καὶ παρέσχεν ἐνίοις ἄτοπον ὑπόνοιαν , ἔξωθεν αὐτοὺς ἀφ ἑτέρας τινὸς γῆς καταίρειν ἐνταῦθα , τὸ σπάνιον καὶ μὴ συνεχές , οἷον οἱ μάντεις ἀξιοῦσιν εἶναι τὸ μὴ κατὰ φύσιν μη δ ἀφ αὑτοῦ , πομπῇ δὲ θείᾳ φαινόμενον 0 .
ἐπεὶ δ ἔγνω τὴν ἀπάτην ὁ Ῥέμος , ἐχαλέπαινε , καὶ τοῦ Ῥωμύλου τάφρον ὀρύττοντος ᾗ τὸ τεῖχος ἔμελλε κυκλοῦσθαι , τὰ μὲν ἐχλεύαζε τῶν ἔργων , τοῖς δ ἐμποδὼν ἐγένετο .
τέλος δὲ διαλλόμενον αὐτὸν οἱ μὲν αὐτοῦ Ῥωμύλου πατάξαντος , οἱ δὲ τῶν ἑταίρων τινὸς Κέλερος , ἐνταῦθα πεσεῖν λέγουσιν 0 1 .
ἔπεσε δὲ καὶ Φαιστύλος ἐν τῇ μάχῃ καὶ Πλειστῖνος , ὃν ἀδελφὸν ὄντα Φαιστύλου συνεκθρέψαι τοὺς περὶ τὸν Ῥωμύλον ἱστοροῦσιν .
ὁ μὲν οὖν Κέλερ εἰς Τυρρηνίαν μετέστη , καὶ ἀπ ἐκείνου τοὺς ταχεῖς οἱ Ῥωμαῖοι καὶ ὀξεῖς κέλερας ὀνομάζουσι ·
καὶ Κόιντον Μέτελλον , ὅτι τοῦ πατρὸς ἀποθανόντος ἀγῶνα μονομάχων ἡμέραις ὀλίγαις ἐποίησε , θαυμάσαντες τὸ τάχος τῆς παρασκευῆς Κέλερα προσηγόρευσαν .
ὁ δὲ Ῥωμύλος ἐν τῇ Ῥεμωρίᾳ θάψας τὸν Ῥέμον ὁμοῦ καὶ τοὺς τροφεῖς , ᾤκιζε τὴν πόλιν , ἐκ Τυρρηνίας μεταπεμψάμενος ἄνδρας ἱεροῖς τισι θεσμοῖς καὶ γράμμασιν ὑφηγουμένους ἕκαστα καὶ διδάσκοντας ὥσπερ ἐν τελετῇ 0 .
βόθρος γὰρ ὠρύγη περὶ τὸ νῦν Κομίτιον κυκλοτερής , ἀπαρχαί τε πάντων , ὅσοις νόμῳ μὲν ὡς καλοῖς ἐχρῶντο , φύσει δ ὡς ἀναγκαίοις , ἀπετέθησαν ἐνταῦθα 0 .
καὶ τέλος ἐξ ἧς ἀφῖκτο γῆς ἕκαστος ὀλίγην κομίζων μοῖραν ἔβαλλον εἰς τ αὐτὸ καὶ συνεμείγνυον .
καλοῦσι δὲ τὸν βόθρον τοῦτον ᾧ καὶ τὸν ὄλυμπον ὀνόματι μοῦνδον 0 .
εἶθ ὥσπερ κύκλον κέντρῳ περιέγραψαν τὴν πόλιν 0 .
ὁ δ οἰκιστὴς ἐμβαλὼν ἀρότρῳ χαλκῆν ὕνιν , ὑποζεύξας δὲ βοῦν ἄρρενα καὶ θήλειαν , αὐτὸς μὲν ἐπάγει περιελαύνων αὔλακα βαθεῖαν τοῖς τέρμασι , τῶν δ ἑπομένων ἔργον ἐστίν , ἃς ἀνίστησι βώλους τὸ ἄροτρον , καταστρέφειν εἴσω καὶ μηδεμίαν ἔξω περιορᾶν ἐκτρεπομένην .
τῇ μὲν οὖν γραμμῇ τὸ τεῖχος ἀφορίζουσι , καὶ καλεῖται κατὰ συγκοπὴν πωμήριον , οἷον ὄπισθεν τείχους ἢ μετὰ τεῖχος 0 ·
ὅπου δὲ πύλην ἐμβαλεῖν διανοοῦνται , τὴν ὕνιν ἐξελόντες καὶ τὸ ἄροτρον ὑπερθέντες διάλειμμα ποιοῦσιν .
ὅθεν ἅπαν τὸ τεῖχος ἱερὸν πλὴν τῶν πυλῶν νομίζουσι 0 ·
τὰς δὲ πύλας ἱερὰς νομίζοντας οὐκ ἦν ἄνευ δεισιδαιμονίας τὰ μὲν δέχεσθαι , τὰ δ ἀποπέμπειν τῶν ἀναγκαίων καὶ μὴ καθαρῶν .
ὅτι μὲν οὖν ἡ κτίσις ἡμέρᾳ γένοιτο τῇ πρὸ ἕνδεκα καλανδῶν Μαΐων , ὁμολογεῖται , καὶ τὴν ἡμέραν ταύτην ἑορτάζουσι Ῥωμαῖοι , γενέθλιον τῆς πατρίδος ὀνομάζοντες .
ἐν ἀρχῇ δ ὥς φασιν οὐδὲν ἔμψυχον ἔθυον , ἀλλὰ καθαρὰν καὶ ἀναίμακτον ᾤοντο δεῖν τῇ πατρίδι τὴν ἐπώνυμον τῆς γενέσεως ἑορτὴν φυλάττειν .
οὐ μὴν ἀλλὰ καὶ πρὸ τῆς κτίσεως βοτηρική τις ἦν αὐτοῖς ἑορτὴ κατὰ ταύτην τὴν ἡμέραν , καὶ Παρίλια προσηγόρευον αὐτήν .
νῦν μὲν οὖν οὐδὲν αἱ Ῥωμαϊκαὶ νουμηνίαι πρὸς τὰς Ἑλληνικὰς ὁμολογούμενον ἔχουσιν ·
ἐκείνην δὲ τὴν ἡμέραν , ᾗ τὴν πόλιν ὁ Ῥωμύλος ἔκτιζεν , ἀτρεκῆ τριακάδα τυχεῖν λέγουσι , καὶ σύνοδον ἐκλειπτικὴν ἐν αὐτῇ γενέσθαι σελήνης πρὸς ἥλιον , ἣν εἰδέναι καὶ Ἀντίμαχον οἴονται τὸν Τήιον ἐποποιόν , ἔτει τρίτῳ τῆς ἕκτης ὀλυμπιάδος συμπεσοῦσαν .
ἐν δὲ τοῖς κατὰ Βάρρωνα τὸν φιλόσοφον χρόνοις , ἄνδρα Ῥωμαίων ἐν ἱστορίᾳ βυβλιακώτατον , ἦν Ταρούτιος ἑταῖρος αὐτοῦ , φιλόσοφος μὲν ἄλλως καὶ μαθηματικός , ἁπτόμενος δὲ τῆς περὶ τὸν πίνακα μεθόδου θεωρίας ἕνεκα καὶ δοκῶν ἐν αὐτῇ περιττὸς εἶναι .
τούτῳ πρ οὔβαλεν ὁ Βάρρων ἀναγαγεῖν τὴν Ῥωμύλου γένεσιν εἰς ἡμέραν καὶ ὥραν , ἐκ τῶν λεγομένων ἀποτελεσμάτων περὶ τὸν ἄνδρα ποιησάμενον τὸν συλλογισμόν , ὥσπερ αἱ τῶν γεωμετρικῶν ὑφηγοῦνται προβλημάτων ἀναλύσεις ·
τῆς γὰρ αὐτῆς θεωρίας εἶναι , χρόνον τε λαβόντας ἀνθρώπου γενέσεως βίον προειπεῖν , καὶ βίῳ δοθέντι θηρεῦσαι χρόνον .
ἐποίησεν οὖν τὸ προσταχθὲν ὁ Ταρούτιος , καὶ τά τε πάθη καὶ τὰ ἔργα τοῦ ἀνδρὸς ἐπιδών , καὶ χρόνον ζωῆς καὶ τρόπον τελευτῆς καὶ πάντα τὰ τοιαῦτα συνθείς , εὖ μάλα τεθαρρηκότως καὶ ἀνδρείως ἀπεφήνατο , τὴν μὲν ἐν τῇ μητρὶ τοῦ Ῥωμύλου γεγονέναι σύλληψιν ἔτει πρώτῳ τῆς δευτέρας ὀλυμπιάδος ἐν μηνὶ κατ Αἰγυπτίους Χοιὰκ τρίτῃ καὶ εἰκάδι τρίτης ὥρας , καθ ἣν ὁ ἥλιος ἐξέλιπε παντελῶς , τὴν δ ἐμφανῆ γέννησιν ἐν μηνὶ Θωὺθ ἡμέρᾳ πρώτῃ μετ εἰκάδα περὶ ἡλίου ἀνατολάς ·
κτισθῆναι δὲ τὴν Ῥώμην ὑπ αὐτοῦ τῇ ἐνάτῃ Φαρμουθὶ μηνὸς ἱσταμένου μεταξὺ δευτέρας ὥρας καὶ τρίτης .
ἐπεὶ καὶ πόλεως τύχην ὥσπερ ἀνθρώπου κύριον ἔχειν οἴονται χρόνον , ἐκ τῆς πρώτης γενέσεως πρὸς τὰς τῶν ἀστέρων ἐποχὰς θεωρούμενον 0 1 .
ἀλλὰ ταῦτα μὲν ἴσως καὶ τὰ τοιαῦτα τῷ ξένῳ καὶ περιττῷ προσάξεται μᾶλλον ἢ διὰ τὸ μυθῶδες ἐνοχλήσει τοὺς ἐντυγχάνοντας αὐτοῖς .
κτισθείσης δὲ τῆς πόλεως , πρῶτον μὲν ὅσον ἦν ἐν ἡλικίᾳ πλῆθος εἰς συντάγματα στρατιωτικὰ διεῖλεν .
ἕκαστον δὲ σύνταγμα πεζῶν τρισχιλίων ἦν καὶ τριακοσίων ἱππέων .
ἐκλήθη δὲ λεγεὼν τῷ λογάδας εἶναι τοὺς μαχίμους ἐκ πάντων .
ἔπειτα τοῖς μὲν ἄλλοις ἐχρῆτο δήμῳ , καὶ ποπούλους ὠνομάσθη τὸ πλῆθος ·
ἑκατὸν δὲ τοὺς ἀρίστους ἀπέδειξε βουλευτάς , καὶ αὐτοὺς μὲν πατρικίους , τὸ δὲ σύστημα σενᾶτον προσηγόρευσεν .
ὁ μὲν οὖν σενᾶτος ἀτρεκῶς γερουσίαν σημαίνει ·
πατρικίους δὲ τοὺς βουλευτὰς κληθῆναι λέγουσιν οἱ μὲν ὅτι παίδων γνησίων πατέρες ἦσαν , οἱ δὲ μᾶλλον ὡς αὐτοὺς ἔχοντας ἑαυτῶν ἀποδεῖξαι πατέρας , ὅπερ οὐ πολλοῖς ὑπῆρξε τῶν πρώτων εἰς τὴν πόλιν συρρεόντων 0 1 ·
οἱ δ ἀπὸ τῆς πατρωνείας 0 ·
οὕτω γὰρ ἐκάλουν τὴν προστασίαν καὶ καλοῦσιν ἄχρι νῦν , οἰόμενοι Πάτρωνά τινα τῶν σὺν Εὐάνδρῳ παραγενομένων , κηδεμονικὸν τῶν ὑποδεεστέρων ὄντα καὶ βοηθητικόν , ἀφ αὑτοῦ τῷ πράγματι ταύτην τὴν προσηγορίαν ἀπολιπεῖν .
μάλιστα δ ἄν τις τυγχάνοι τοῦ εἰκότος , εἰ νομίζοι τὸν Ῥωμύλον ἀξιοῦντα τοὺς πρώτους καὶ δυνατωτάτους πατρικῇ κηδεμονίᾳ καὶ φροντίδι προσήκειν ἐπιμελεῖσθαι τῶν ταπεινοτέρων , ἅμα δὲ τοὺς ἄλλους διδάσκοντα μὴ δεδιέναι μη δ ἄχθεσθαι ταῖς τῶν κρειττόνων τιμαῖς , ἀλλὰ χρῆσθαι μετ εὐνοίας καὶ νομίζοντας καὶ προσαγορεύοντας πατέρας , οὕτως ὀνομάσαι .
καὶ γὰρ ἄχρι νῦν τοὺς ἐν συγκλήτῳ τελοῦντας οἱ μὲν ἔξωθεν ἄνδρας ἡγεμόνας καλοῦσιν , αὐτοὶ δὲ Ῥωμαῖοι πατέρας συγγεγραμμένους , τῷ μέγιστον μὲν ἀξίωμα καὶ τιμήν , ἥκιστα δὲ φθόνον ἔχοντι χρώμενοι τῶν ὀνομάτων 0 .
ἐν ἀρχῇ μὲν οὖν πατέρας αὐτοὺς μόνον , ὕστερον δὲ πλειόνων προσαναλαμβανομένων πατέρας συγγεγραμμένους προσηγόρευσαν .
καὶ τοῦτο μὲν ἦν ὄνομα σεμνότερον αὐτῷ τῆς πρὸς τὸ δημοτικὸν τοῦ βουλευτικοῦ διαφορᾶς ·
ἑτέροις δὲ τοὺς δυνατοὺς ἀπὸ τῶν πολλῶν διῄρει , πάτρωνας ὀνομάζων , ὅπερ ἐστὶ προστάτας , ἐκείνους δὲ κλίεντας , ὅπερ ἐστὶ πελάτας 0 ·
ἅμα δὲ πρὸς ἀλλήλους θαυμαστὴν εὔνοιαν αὐτοῖς καὶ μεγάλων δικαίων ὑπάρξουσαν ἐνεποίησεν .
οὗτοι μὲν γὰρ ἐξηγητάς τε τῶν νομίμων καὶ προστάτας δικαζομένοις συμβούλους τε πάντων καὶ κηδεμόνας ἑαυτοὺς παρεῖχον , ἐκεῖνοι δὲ τούτους ἐθεράπευον , οὐ μόνον τιμῶντες , ἀλλὰ καὶ πενομένοις θυγατέρας συνεκδιδόντες καὶ χρέα συνεκτίνοντες , καταμαρτυρεῖν τε πελάτου προστάτην ἢ προστάτου πελάτην οὔ τε νόμος οὐδεὶς οὔ τ ἄρχων ἠνάγκαζεν .
ὕστερον δὲ τῶν ἄλλων δικαίων μενόντων , τὸ λαμβάνειν χρήματα τοὺς δυνατοὺς παρὰ τῶν ταπεινοτέρων αἰσχρὸν ἐνομίσθη καὶ ἀγεννές .
ταῦτα μὲν οὖν περὶ τούτων 0 .
τετάρτῳ δὲ μηνὶ μετὰ τὴν κτίσιν , ὡς Φάβιος ἱστορεῖ , τὸ περὶ τὴν ἁρπαγὴν ἐτολμήθη τῶν γυναικῶν .
καὶ λέγουσι μὲν ἔνιοι τὸν Ῥωμύλον αὐτὸν τῇ φύσει φιλοπόλεμον ὄντα , καὶ πεπεισμένον ἔκ τινων ἄρα λογίων ὅτι τὴν Ῥώμην πέπρωται πολέμοις τρεφομένην καὶ αὐξομένην γενέσθαι μεγίστην , βίας ὑπάρξαι πρὸς τοὺς Σαβίνους ·
οὐ δὲ γὰρ πολλάς , ἀλλὰ τριάκοντα μόνας παρθένους λαβεῖν αὐτόν , ἅτε δὴ πολέμου μᾶλλον ἢ γάμων δεόμενον 0 .
τοῦτο δὲ οὐκ εἰκός 0 ·
ἀλλὰ τὴν μὲν πόλιν ὁρῶν ἐποίκων εὐθὺς ἐμπιπλαμένην , ὧν ὀλίγοι γυναῖκας εἶχον , οἱ δὲ πολλοὶ μιγάδες ἐξ ἀπόρων καὶ ἀφανῶν ὄντες ὑπερεωρῶντο καὶ προσεδοκῶντο μὴ συμμενεῖν βεβαίως , ἐλπίζων δὲ πρὸς τοὺς Σαβίνους τρόπον τινὰ συγκράσεως καὶ κοινωνίας ἀρχὴν αὐτοῖς τὸ ἀδίκημα ποιήσειν ὁμηρευσαμένοις τὰς γυναῖκας , ἐπεχείρησε τῷ ἔργῳ τόνδε τὸν τρόπον .
διεδόθη λόγος ὑπ αὐτοῦ πρῶτον , ὡς θεοῦ τινος ἀνευρήκοι βωμὸν ὑπὸ γῆς κεκρυμμένον .
ὠνόμαζον δὲ τὸν θεὸν Κῶνσον , εἴ τε βουλαῖον ὄντα  κωνσίλιον γὰρ ἔτι νῦν τὸ συμβούλιον καλοῦσι καὶ τοὺς ὑπάτους κώνσουλας οἷον προβούλους  , εἴ τε ἵππιον Ποσειδῶ 0 1 .
καὶ γὰρ ὁ βωμὸς ἐν τῷ μείζονι τῶν ἱπποδρόμων ἐστίν , ἀφανὴς τὸν ἄλλον χρόνον , ἐν δὲ τοῖς ἱππικοῖς ἀγῶσιν ἀνακαλυπτόμενος .
οἱ δὲ καὶ ὅλως φασί , τοῦ βουλεύματος ἀπορρήτου καὶ ἀφανοῦς ὄντος , ὑπόγειον οὐκ ἀλόγως τῷ θεῷ βωμὸν γενέσθαι καὶ κεκρυμμένον .
ὡς δ ἀνεφάνη , θυσίαν τε λαμπρὰν ἐπ αὐτῷ καὶ ἀγῶνα καὶ θέαν ἐκ καταγγελίας ἐπετέλει πανηγυρικήν .
καὶ πολλοὶ μὲν ἄνθρωποι συνῆλθον , αὐτὸς δὲ πρ οὐκάθητο μετὰ τῶν ἀρίστων , ἁλουργίδι κεκοσμημένος .
ἦν δὲ τοῦ καιροῦ τῆς ἐπιχειρήσεως σύμβολον , ἐξαναστάντα τὴν ἁλουργίδα πτύξαι καὶ περιβαλέσθαι πάλιν .
ἔχοντες οὖν ξίφη πολλοὶ προσεῖχον αὐτῷ , καὶ τοῦ σημείου γενομένου , σπασάμενοι τὰ ξίφη καὶ μετὰ βοῆς ὁρμήσαντες , ἥρπαζον τὰς θυγατέρας τῶν Σαβίνων , αὐτοὺς δὲ φεύγοντας εἴων καὶ παρίεσαν .
ἁρπασθῆναι δέ φασιν οἱ μὲν τριάκοντα μόνας , ἀφ ὧν καὶ τὰς φρατρίας ὀνομασθῆναι ·
Οὐαλέριος δ Ἀντίας ἑπτὰ καὶ εἴκοσι καὶ πεντακοσίας , Ἰόβας δὲ τρεῖς καὶ ὀγδοήκοντα καὶ ἑξακοσίας , παρθένους 0 1 .
ὃ μέγιστον ἦν ἀπολόγημα τῷ Ῥωμύλῳ ·
γυναῖκα γὰρ οὐ λαβεῖν ἀλλ ἢ μίαν Ἑρσιλίαν , διαλαθοῦσαν αὐτούς , ἅτε δὴ μὴ μεθ ὕβρεως μη δ ἀδικίας ἐλθόντας ἐπὶ τὴν ἁρπαγήν , ἀλλὰ συμμεῖξαι καὶ συναγαγεῖν εἰς τ αὐτὸ τὰ γένη ταῖς μεγίσταις ἀνάγκαις διανοηθέντας 0 .
τὴν δ Ἑρσιλίαν οἱ μὲν Ὁστίλιον γῆμαι λέγουσιν , ἄνδρα Ῥωμαίων ἐπιφανέστατον , οἱ δ αὐτὸν Ῥωμύλον , καὶ γενέσθαι καὶ παῖδας αὐτῷ , μίαν μὲν θυγατέρα Πρίμαν , τῇ τάξει τῆς γενέσεως οὕτω προσαγορευθεῖσαν , ἕνα δ υἱὸν μόνον , ὃν Ἀόλλιον μὲν ἐκεῖνος ἀπὸ τῆς γενομένης ἀθροίσεως ὑπ αὐτοῦ τῶν πολιτῶν ὠνόμασεν , οἱ δ ὕστερον Ἀβίλλιον 0 1 2 .
ἀλλὰ ταῦτα μὲν ἱστορῶν Ζηνόδοτος ὁ Τροιζήνιος πολλοὺς ἔχει τοὺς ἀντιλέγοντας .
ἐν δὲ τοῖς ἁρπάζουσι τὰς παρθένους τότε τυχεῖν λέγουσι τῶν οὐκ ἐπιφανῶν τινας ἄγοντας κόρην τῷ τε κάλλει πολὺ καὶ τῷ μεγέθει διαφέρουσαν .
ἐπεὶ δ ἀπαντῶντες ἔνιοι τῶν κρειττόνων ἐπεχείρουν ἀφαιρεῖσθαι , βοᾶν τοὺς ἄγοντας , ὡς Ταλασίῳ κομίζοιεν αὐτήν , ἀνδρὶ νέῳ μέν , εὐδοκίμῳ δὲ καὶ χρηστῷ ·
τοῦτ οὖν ἀκούσαντας εὐφημεῖν καὶ κροτεῖν ἐπαινοῦντας , ἐνίους δὲ καὶ παρακολουθεῖν ἀναστρέψαντας εὐνοίᾳ καὶ χάριτι τοῦ Ταλασίου , μετὰ βοῆς τ οὔνομα φθεγγομένους 0 .
ἀφ οὗ δὴ τὸν Ταλάσιον ἄχρι νῦν , ὡς Ἕλληνες τὸν Ὑμέναιον , ἐπᾴδουσι Ῥωμαῖοι τοῖς γάμοις 0 ·
καὶ γὰρ εὐτυχίᾳ φασὶ χρήσασθαι περὶ τὴν γυναῖκα τὸν Ταλάσιον .
σέξτιος δὲ Σύλλας ὁ Καρχηδόνιος , οὔ τε μουσῶν οὔ τε χαρίτων ἐπιδεὴς ἀνήρ , ἔλεγεν ἡμῖν ὅτι τῆς ἁρπαγῆς σύνθημα τὴν φωνὴν ἔδωκε ταύτην ὁ Ῥωμύλος ·
ἅπαντες οὖν ἐβόων τὸν Ταλάσιον οἱ τὰς παρθένους κομίζοντες , καὶ διὰ τοῦτο τοῖς γάμοις παραμένει τὸ ἔθος .
οἱ δὲ πλεῖστοι νομίζουσιν , ὧν καὶ ὁ Ἰόβας ἐστί , παράκλησιν εἶναι καὶ παρακέλευσιν εἰς φιλεργίαν καὶ ταλασίαν , οὔπω τότε τοῖς Ἑλληνικοῖς ὀνόμασι τῶν Ἰταλικῶν ἐπικεχυμένων .
εἰ δὲ τοῦτο μὴ λέγεται κακῶς , ἀλλ ἐχρῶντο Ῥωμαῖοι τότε τῷ ὀνόματι τῆς ταλασίας καθάπερ ἡμεῖς , ἑτέραν ἄν τις αἰτίαν εἰκάσειε πιθανωτέραν 0 .
ἐπεὶ γὰρ οἱ Σαβῖνοι πρὸς τοὺς Ῥωμαίους πολεμήσαντες διηλλάγησαν , ἐγένοντο συνθῆκαι περὶ τῶν γυναικῶν , ὅπως μηδὲν ἄλλο ἔργον τοῖς ἀνδράσιν ἢ τὰ περὶ τὴν ταλασίαν ὑπουργῶσι 0 .
παρέμεινεν οὖν καὶ τοῖς αὖθις γαμοῦσι τοὺς διδόντας ἢ παραπέμποντας ἢ ὅλως παρόντας ἀναφωνεῖν τὸν Ταλάσιον μετὰ παιδιᾶς , μαρτυρομένους ὡς ἐπ οὐδὲν ἄλλο ὑπούργημα τῆς γυναικὸς ἢ ταλασίαν εἰσαγομένης 0 .
διαμένει δὲ μέχρι νῦν τὸ τὴν νύμφην αὐτὴν ἀφ αὑτῆς μὴ ὑπερβαίνειν τὸν οὐδὸν εἰς τὸ δωμάτιον , ἀλλ αἰρομένην εἰσφέρεσθαι , διὰ τὸ καὶ τότε κομισθῆναι βιασθείσας , μὴ εἰσελθεῖν .
ἔνιοι δὲ λέγουσι καὶ τὸ τὴν κόμην τῆς γαμουμένης αἰχμῇ διακρίνεσθαι δορατίου σύμβολον εἶναι τοῦ μετὰ μάχης καὶ πολεμικῶς τὸν πρῶτον γάμον γενέσθαι ·
περὶ ὧν ἐπὶ πλέον ἐν τοῖς Αἰτίοις εἰρήκαμεν .
ἐτολμήθη μὲν οὖν ἡ ἁρπαγὴ περὶ τὴν ὀκτωκαιδεκάτην ἡμέραν τοῦ τότε Σεξτιλίου μηνός , Αὐγούστου δὲ νῦν , ἐν ᾗ τὴν τῶν Κωνσαλίων ἑορτὴν ἄγουσιν .
οἱ δὲ Σαβῖνοι πολλοὶ μὲν ἦσαν καὶ πολεμικοί , κώμας δ ᾤκουν ἀτειχίστους , ὡς προσῆκον αὐτοῖς μέγα φρονεῖν καὶ μὴ φοβεῖσθαι , Λακεδαιμονίων ἀποίκοις οὖσιν .
οὐ μὴν ἀλλ ὁρῶντες αὑτοὺς ἐνδεδεμένους μεγάλοις ὁμηρεύμασι , καὶ δεδιότες περὶ τῶν θυγατέρων , πρέσβεις ἀπέστειλαν ἐπιεικῆ καὶ μέτρια προκαλούμενοι , τὸν Ῥωμύλον ἀποδόντα τὰς κόρας αὐτοῖς καὶ λύσαντα τὸ τῆς βίας ἔργον , εἶτα πειθοῖ καὶ νόμῳ πράττειν τοῖς γένεσι φιλίαν καὶ οἰκειότητα .
τοῦ δὲ Ῥωμύλου τὰς μὲν κόρας μὴ προιεμένου , παρακαλοῦντος δὲ τὴν κοινωνίαν δέχεσθαι τοὺς Σαβίνους , οἱ μὲν ἄλλοι βουλευόμενοι καὶ παρασκευαζόμενοι διέτριβον , Ἄκρων δὲ βασιλεὺς Καινινητῶν , ἀνὴρ θυμοειδὴς καὶ δεινὸς ἐν τοῖς πολεμικοῖς , τά τε πρῶτα τολμήματα τοῦ Ῥωμύλου δι ὑποψίας εἶχε , καὶ τῷ πραχθέντι περὶ τὰς γυναῖκας ἤδη φοβερὸν ἡγούμενος πᾶσιν εἶναι καὶ οὐκ ἀνεκτὸν εἰ μὴ κολασθείη , προεξανέστη τῷ πολέμῳ καὶ μετὰ πολλῆς ἐχώρει δυνάμεως ἐπ αὐτόν , καὶ ὁ Ῥωμύλος ἐπ ἐκεῖνον .
γενόμενοι δ ἐν ὄψει καὶ κατιδόντες ἀλλήλους πρ οὐκαλοῦντο μάχεσθαι , τῶν στρατευμάτων ἐν τοῖς ὅπλοις ἀτρεμούντων .
εὐξάμενος οὖν ὁ Ῥωμύλος , εἰ κρατήσειε καὶ καταβάλοι , τῷ Διὶ φέρων ἀναθήσειν αὐτὸς τὰ ὅπλα τοῦ ἀνδρός , αὐτόν τε καταβάλλει κρατήσας , καὶ τρέπεται τὸ στράτευμα μάχης γενομένης , αἱρεῖ δὲ καὶ τὴν πόλιν .
οὐ μὴν ἠδίκησε τοὺς ἐγκαταληφθέντας , ἀλλ ἢ τὰς οἰκίας ἐκέλευσε καθελόντας ἀκολουθεῖν εἰς Ῥώμην , ὡς πολίτας ἐπὶ τοῖς ἴσοις ἐσομένους .
τούτου μὲν οὖν οὐκ ἔστιν ὅ τι μᾶλλον ηὔξησε τὴν Ῥώμην , ἀεὶ προσποιοῦσαν ἑαυτῇ καὶ συννέμουσαν ὧν κρατήσειεν .
ὁ δὲ Ῥωμύλος , ὡς ἂν μάλιστα τὴν εὐχὴν τῷ τε Διὶ κεχαρισμένην καὶ τοῖς πολίταις ἰδεῖν ἐπιτερπῆ παράσχοι σκεψάμενος , ἐπὶ στρατοπέδου δρῦν ἔτεμεν ὑπερμεγέθη καὶ διεμόρφωσεν ὥσπερ τρόπαιον , καὶ τῶν ὅπλων τοῦ Ἄκρωνος ἕκαστον ἐν τάξει περιήρμοσε καὶ κατήρτησεν , αὐτὸς δὲ τὴν μὲν ἐσθῆτα περιεζώσατο , δάφνῃ δ ἐστέψατο τὴν κεφαλὴν κομῶσαν .
ὑπολαβὼν δὲ τῷ δεξιῷ τὸ τρόπαιον ὤμῳ προσερειδόμενον ὀρθόν , ἐβάδιζεν ἐξάρχων ἐπινικίου παιᾶνος ἐν ὅπλοις ἑπομένῃ τῇ στρατιᾷ , δεχομένων τῶν πολιτῶν μετὰ χαρᾶς καὶ θαύματος .
ἡ μὲν οὖν πομπὴ τῶν αὖθις θριάμβων ἀρχὴν καὶ ζῆλον παρέσχε , τὸ δὲ τρόπαιον ἀνάθημα Φερετρίου Διὸς ἐπωνομάσθη  τὸ γὰρ πλῆξαι φερῖρε Ῥωμαῖοι καλοῦσιν , εὔξατο δὲ πλῆξαι τὸν ἄνδρα καὶ καταβαλεῖν ·
ὀπίμια δὲ τὰ σκῦλα , φησὶ Βάρρων , καθότι καὶ τὴν περιουσίαν ὄπεμ λέγουσι 0 .
πιθανώτερον δ ἄν τις εἴποι διὰ τὴν πρᾶξιν ·
ὄπους γὰρ ὀνομάζεται τὸ ἔργον , αὐτουργῷ δ ἀριστείας στρατηγῷ , στρατηγὸν ἀνελόντι , δέδοται καθιέρωσις ὀπιμίων .
καὶ τρισὶ μόνοις τούτου τυχεῖν ὑπῆρξε Ῥωμαίοις ἡγεμόσι , πρώτῳ Ῥωμύλῳ κτείναντι τὸν Καινινήτην Ἄκρωνα , δευτέρῳ Κορνηλίῳ Κόσσῳ Τυρρηνὸν ἀνελόντι Τολούμνιον , ἐπὶ πᾶσι δὲ Κλαυδίῳ Μαρκέλλῳ Βριτομάρτου κρατήσαντι Γαλατῶν βασιλέως .
κόσσος μὲν οὖν καὶ Μάρκελλος ἤδη τεθρίπποις εἰσήλαυνον , αὐτοὶ τὰ τρόπαια φέροντες ·
ῥωμύλον δ οὐκ ὀρθῶς φησιν ἅρματι χρήσασθαι Διονύσιος .
ταρκύνιον γὰρ ἱστοροῦσι τὸν Δημαράτου τῶν βασιλέων πρῶτον εἰς τοῦτο τὸ σχῆμα καὶ τὸν ὄγκον ἐξᾶραι τοὺς θριάμβους ·
ἕτεροι δὲ πρῶτον ἐφ ἅρματος θριαμβεῦσαι Ποπλικόλαν 0 .
τοῦ δὲ Ῥωμύλου τὰς εἰκόνας ὁρᾶν ἔστιν ἐν Ῥώμῃ τὰς τροπαιοφόρους πεζὰς ἁπάσας .
μετὰ δὲ τὴν Καινινητῶν ἅλωσιν ἔτι τῶν ἄλλων Σαβίνων ἐν παρασκευαῖς ὄντων , συνέστησαν οἱ Φιδήνην καὶ Κρουστουμέριον καὶ Ἀντέμναν οἰκοῦντες ἐπὶ τοὺς Ῥωμαίους , καὶ μάχης γενομένης ἡττηθέντες ὁμοίως , τάς τε πόλεις Ῥωμύλῳ παρῆκαν ἑλεῖν καὶ τὴν χώραν δάσασθαι καὶ μετοικίσαι σφᾶς αὐτοὺς εἰς Ῥώμην .
ὁ δὲ Ῥωμύλος τὴν μὲν ἄλλην κατένειμε χώραν τοῖς πολίταις , ὅσην δ εἶχον οἱ τῶν ἡρπασμένων παρθένων πατέρες , αὐτοὺς ἔχειν ἐκείνους εἴασεν .
ἐπὶ τούτοις βαρέως φέροντες οἱ λοιποὶ Σαβῖνοι Τάτιον ἀποδείξαντες στρατηγὸν ἐπὶ τὴν Ῥώμην ἐστράτευσαν .
ἦν δὲ δυσπρόσοδος ἡ πόλις , ἔχουσα πρόβλημα τὸ νῦν Καπιτώλιον , ἐν ᾧ φρουρὰ καθειστήκει καὶ Ταρπήιος ἡγεμὼν αὐτῆς , οὐχὶ Ταρπηία παρθένος , ὡς ἔνιοι λέγουσιν , εὐήθη τὸν Ῥωμύλον ἀποδεικνύοντες ·
ἀλλὰ θυγάτηρ ἡ Ταρπηία τοῦ ἄρχοντος οὖσα πρ οὔδωκε τοῖς Σαβίνοις , ἐπιθυμήσασα τῶν χρυσῶν βραχιονιστήρων οὓς εἶδε περικειμένους , καὶ ᾔτησε μισθὸν τῆς προδοσίας ἃ φοροῖεν ἐν ταῖς ἀριστεραῖς χερσί .
συνθεμένου δὲ τοῦ Τατίου , νύκτωρ ἀνοίξασα πύλην μίαν , ἐδέξατο τοὺς Σαβίνους .
οὐ μόνος οὖν ὡς ἔοικεν Ἀντίγονος ἔφη προδιδόντας μὲν φιλεῖν , προδεδωκότας δὲ μισεῖν , οὐ δὲ Καῖσαρ , εἰπὼν ἐπὶ τοῦ Θρᾳκὸς Ῥοιμητάλκου , φιλεῖν μὲν προδοσίαν , προδότην δὲ μισεῖν , ἀλλὰ κοινόν τι τοῦτο πάθος ἐστὶ πρὸς τοὺς πονηροὺς τοῖς δεομένοις αὐτῶν , ὥσπερ ἰοῦ καὶ χολῆς ἐνίων θηρίων δέονται 0 ·
τὴν γὰρ χρείαν ὅτε λαμβάνουσιν ἀγαπῶντες , ἐχθαίρουσι τὴν κακίαν ὅταν τύχωσι .
τοῦτο καὶ πρὸς τὴν Ταρπηίαν τότε παθὼν ὁ Τάτιος , ἐκέλευσε μεμνημένους τῶν ὁμολογιῶν τοὺς Σαβίνους μηδενὸς αὐτῇ φθονεῖν ὧν ἐν ταῖς ἀριστεραῖς ἔχουσι , καὶ πρῶτος ἅμα τὸν βραχιονιστῆρα τῆς χειρὸς περιελὼν καὶ τὸν θυρεὸν ἐπέρριψε .
πάντων δὲ τὸ αὐτὸ ποιούντων , βαλλομένη τε τῷ χρυσῷ καὶ καταχωσθεῖσα τοῖς θυρεοῖς , ὑπὸ πλήθους καὶ βάρους ἀπέθανεν .
ἑάλω δὲ καὶ Ταρπήιος προδοσίας ὑπὸ Ῥωμύλου διωχθείς , ὡς Ἰόβας φησὶ Γάλβαν Σουλπίκιον ἱστορεῖν .
τῶν δ ἄλλα περὶ Ταρπηίας λεγόντων ἀπίθανοι μέν εἰσιν οἱ Τατίου θυγατέρα τοῦ ἡγεμόνος τῶν Σαβίνων οὖσαν αὐτήν , Ῥωμύλῳ δὲ βίᾳ συνοικοῦσαν , ἱστοροῦντες ταῦτα ποιῆσαι καὶ παθεῖν ὑπὸ τοῦ πατρός ·
ὧν καὶ Ἀντίγονός ἐστι .
σιμύλος δ ὁ ποιητὴς καὶ παντάπασι ληρεῖ , μὴ Σαβίνοις οἰόμενος , ἀλλὰ Κελτοῖς τὴν Ταρπηίαν προδοῦναι τὸ Καπιτώλιον , ἐρασθεῖσαν αὐτῶν τοῦ βασιλέως .
λέγει δὲ ταῦτα ·
ἡ δ ἀγχοῦ Τάρπεια παραὶ Καπιτώλιον αἶπος ναίουσα Ῥώμης ἔπλετο τειχολέτις , Κελτῶν ἣ στέρξασα γαμήλια λέκτρα γενέσθαι σκηπτούχῳ , πατέρων οὐκ ἐφύλαξε δόμους .
καὶ μετ ὀλίγα περὶ τῆς τελευτῆς 0 ·
τὴν δ οὔ τ ἄρ Βόιοί τε καὶ ἔθνεα μυρία Κελτῶν χηράμενοι ῥείθρων ἐντὸς ἔθεντο Πάδου , ὅπλα δ ἐπιπροβαλόντες ἀρειμανέων ἀπὸ χειρῶν κούρῃ ἐπὶ στυγερῇ κόσμον ἔθεντο φόνον .
τῆς μέντοι Ταρπηίας ἐκεῖ ταφείσης , ὁ λόφος ὠνομάζετο Ταρπήιος , ἄχρι οὗ Ταρκυνίου βασιλέως Διὶ τὸν τόπον καθιεροῦντος ἅμα τά τε λείψανα μετηνέχθη , καὶ τ οὔνομα τῆς Ταρπηίας ἐξέλιπε ·
πλὴν πέτραν ἔτι νῦν ἐν τῷ Καπιτωλίῳ Ταρπηίαν καλοῦσιν , ἀφ ἧς ἐρρίπτουν τοὺς κακούργους .
ἐχομένης δὲ τῆς ἄκρας ὑπὸ τῶν Σαβίνων , ὅ τε Ῥωμύλος ὑπ ὀργῆς εἰς μάχην αὐτοὺς πρ οὐκαλεῖτο , καὶ ὁ Τάτιος ἐθάρρει , καρτερὰν εἰ βιασθεῖεν ἀναχώρησιν ὁρῶν αὐτοῖς ὑπάρχουσαν .
ὁ γὰρ μεταξὺ τόπος , ἐν ᾧ συμπίπτειν ἔμελλον , ὑπὸ πολλῶν λόφων περιεχόμενος , ἀγῶνα μὲν ὀξὺν ἐδόκει καὶ χαλεπὸν ὑπὸ δυσχωρίας ἀμφοτέροις παρέξειν , φυγὰς δὲ καὶ διώξεις ἐν στενῷ βραχείας 0 .
ἔτυχε δὲ τοῦ ποταμοῦ λιμνάσαντος οὐ πολλαῖς πρότερον ἡμέραις ἐγκαταλελεῖφθαι τέλμα βαθὺ καὶ τυφλὸν ἐν τόποις ἐπιπέδοις κατὰ τὴν νῦν οὖσαν ἀγοράν , ὅθεν οὐκ ἦν ὄψει πρόδηλον οὐ δ εὐφύλακτον , ἄλλως δὲ χαλεπὸν καὶ ὕπουλον .
ἐπὶ τοῦτο τοῖς Σαβίνοις ἀπειρίᾳ φερομένοις εὐτύχημα γίγνεται .
κούρτιος γάρ , ἀνὴρ ἐπιφανὴς δόξῃ καὶ φρονήματι γαῦρος , ἵππον ἔχων πολὺ πρὸ τῶν ἄλλων ἐχώρει ·
δεξαμένου δὲ τοῦ βαράθρου τὸν ἵππον , ἄχρι μέν τινος ἐπειρᾶτο πληγῇ καὶ παρακελεύσει χρώμενος ἐξελαύνειν , ὡς δ ἦν ἀμήχανον , ἐάσας τὸν ἵππον ἑαυτὸν ἔσῳζεν .
ὁ μὲν οὖν τόπος δι ἐκεῖνον ἔτι νῦν Κούρτειος λάκκος ὀνομάζεται ·
φυλαξάμενοι δὲ τὸν κίνδυνον οἱ Σαβῖνοι μάχην καρτερὰν ἐμαχέσαντο , κρίσιν οὐ λαβοῦσαν , καίτοι πολλῶν πεσόντων , ἐν οἷς ἦν καὶ Ὁστίλιος .
τοῦτον Ἑρσιλίας ἄνδρα καὶ πάππον Ὁστιλίου τοῦ μετὰ Νομᾶν βασιλεύσαντος γενέσθαι λέγουσιν .
αὖθις δὲ πολλῶν ἀγώνων ἐν βραχεῖ συνισταμένων ὡς εἰκός , ἑνὸς μάλιστα τοῦ τελευταίου μνημονεύουσιν , ἐν ᾧ Ῥωμύλου τὴν κεφαλὴν πληγέντος λίθῳ καὶ πεσεῖν ὀλίγον δεήσαντος τοῦ τ ἀντέχειν ὑφεμένου , τοῖς Σαβίνοις ἐνέδωκαν οἱ Ῥωμαῖοι καὶ φυγῇ πρὸς τὸ Παλάτιον ἐχώρουν , ἐξωθούμενοι τῶν ἐπιπέδων .
ἤδη δὲ ὁ Ῥωμύλος ἐκ τῆς πληγῆς ἀναφέρων , ἐβούλετο μὲν εἰς τὰ ὅπλα χωρεῖν τοῖς φεύγουσιν ἐναντίως , καὶ μέγα βοῶν ἵστασθαι καὶ μάχεσθαι παρεκάλει .
πολλῆς δὲ τῆς φυγῆς αὐτῷ περιχεομένης , καὶ μηδενὸς ἀναστρέφειν τολμῶντος , ἀνατείνας εἰς οὐρανὸν τὰς χεῖρας ηὔξατο τῷ Διὶ στῆσαι τὸ στράτευμα καὶ τὰ Ῥωμαίων πράγματα πεσόντα μὴ περιιδεῖν , ἀλλ ὀρθῶσαι .
γενομένης δὲ τῆς εὐχῆς , αἰδώς τε τοῦ βασιλέως ἔσχε πολλούς , καὶ θάρσος ἐκ μεταβολῆς παρέστη τοῖς φεύγουσιν .
ἔστησαν οὖν πρῶτον οὗ νῦν ὁ τοῦ Διὸς τοῦ Στάτορος ἵδρυται νεώς , ὃν Ἐπιστάσιον ἄν τις ἑρμηνεύσειεν , εἶτα συνασπίσαντες πάλιν ἔωσαν ὀπίσω τοὺς Σαβίνους ἐπὶ τὴν νῦν Ῥήγιαν προσαγορευομένην καὶ τὸ τῆς Ἑστίας ἱερόν .
ἐνταῦθα δ αὐτοὺς ὥσπερ ἐξ ὑπαρχῆς μάχεσθαι παρασκευαζομένους ἐπέσχε δεινὸν ἰδεῖν θέαμα καὶ λόγου κρείττων ὄψις 0 .
αἱ γὰρ ἡρπασμέναι θυγατέρες τῶν Σαβίνων ὤφθησαν ἀλλαχόθεν ἄλλαι μετὰ βοῆς καὶ ἀλαλαγμοῦ διὰ τῶν ὅπλων φερόμεναι καὶ τῶν νεκρῶν ὥσπερ ἐκ θεοῦ κάτοχοι , πρός τε τοὺς ἄνδρας αὑτῶν καὶ τοὺς πατέρας , αἱ μὲν παιδία κομίζουσαι νήπια πρὸς ταῖς ἀγκάλαις , αἱ δὲ τὴν κόμην προϊσχόμεναι λελυμένην , πᾶσαι δ ἀνακαλούμεναι τοῖς φιλτάτοις ὀνόμασι ποτὲ μὲν τοὺς Σαβίνους , ποτὲ δὲ τοὺς Ῥωμαίους 0 1 2 .
ἐπεκλάσθησαν οὖν ἀμφότεροι , καὶ διέσχον αὐταῖς ἐν μέσῳ καταστῆναι τῆς παρατάξεως , καὶ κλαυθμὸς ἅμα διὰ πάντων ἐχώρει , καὶ πολὺς οἶκτος ἦν πρός τε τὴν ὄψιν καὶ τοὺς λόγους ἔτι μᾶλλον , εἰς ἱκεσίαν καὶ δέησιν ἐκ δικαιολογίας καὶ παρρησίας τελευτῶντας .
τί γάρ  ἔφασαν  ὑμᾶς δεινὸν ἢ λυπηρὸν ἐργασάμεναι , τὰ μὲν ἤδη πεπόνθαμεν , τὰ δὲ πάσχομεν τῶν σχετλίων κακῶν ;
ἡρπάσθημεν ὑπὸ τῶν νῦν ἐχόντων βίᾳ καὶ παρανόμως , ἁρπασθεῖσαι δ ἠμελήθημεν ὑπ ἀδελφῶν καὶ πατέρων καὶ οἰκείων χρόνον τοσοῦτον , ὅσος ἡμᾶς πρὸς τὰ ἔχθιστα κεράσας ταῖς μεγίσταις ἀνάγκαις πεποίηκε νῦν ὑπὲρ τῶν βιασαμένων καὶ παρανομησάντων δεδιέναι μαχομένων καὶ κλαίειν θνῃσκόντων .
οὐ γὰρ ἤλθετε τιμωρήσοντες ἡμῖν παρθένοις οὔσαις ἐπὶ τοὺς ἀδικοῦντας , ἀλλὰ νῦν ἀνδρῶν ἀποσπᾶτε γαμετὰς καὶ τέκνων μητέρας , οἰκτροτέραν βοήθειαν ἐκείνης τῆς ἀμελείας καὶ προδοσίας βοηθοῦντες ἡμῖν ταῖς ἀθλίαις .
τοιαῦτα μὲν ἠγαπήθημεν ὑπὸ τούτων , τοιαῦτα δ ὑφ ὑμῶν ἐλεούμεθα .
καὶ γὰρ εἰ δι ἄλλην αἰτίαν ἐμάχεσθε , παύσασθαι δι ἡμᾶς πενθεροὺς γεγονότας καὶ πάππους καὶ οἰκείους ὄντας ἐχρῆν .
εἰ δ ὑπὲρ ἡμῶν ὁ πόλεμός ἐστι , κομίσασθε ἡμᾶς μετὰ γαμβρῶν καὶ τέκνων , καὶ ἀπόδοτε ἡμῖν πατέρας καὶ οἰκείους , μη δ ἀφέλησθε παῖδας καὶ ἄνδρας .
ἱκετεύομεν ὑμᾶς μὴ πάλιν αἰχμάλωτοι γενέσθαι .
τοιαῦτα πολλὰ τῆς Ἑρσιλίας προαγορευούσης καὶ τῶν ἄλλων δεομένων , ἐσπείσθησαν ἀνοχαί , καὶ συνῆλθον εἰς λόγους οἱ ἡγεμόνες .
αἱ δὲ γυναῖκες ἐν τούτῳ τοῖς πατράσι καὶ τοῖς ἀδελφοῖς τοὺς ἄνδρας προσῆγον καὶ τά τέκνα , προσέφερόν τε τροφὴν καὶ ποτὸν τοῖς δεομένοις , καὶ τοὺς τετρωμένους ἐθεράπευον οἴκαδε κομίζουσαι , καὶ παρεῖχον ὁρᾶν ἀρχούσας μὲν αὑτὰς τοῦ οἴκου , προσέχοντας δὲ τοὺς ἄνδρας αὐταῖς καὶ μετ εὐνοίας τιμὴν ἅπασαν νέμοντας .
ἐκ τούτου συντίθενται , τῶν μὲν γυναικῶν τὰς βουλομένας συνοικεῖν τοῖς ἔχουσιν , ὥσπερ εἴρηται παντὸς ἔργου καὶ πάσης λατρείας πλὴν ταλασίας ἀφειμένας , οἰκεῖν δὲ κοινῇ τὴν πόλιν Ῥωμαίους καὶ Σαβίνους , καὶ καλεῖσθαι μὲν Ῥώμην ἐπὶ Ῥωμύλῳ τὴν πόλιν , Κυρίτας δὲ Ῥωμαίους ἅπαντας ἐπὶ τῇ Τατίου πατρίδι , βασιλεύειν δὲ κοινῇ καὶ στρατηγεῖν ἀμφοτέρους 0 .
ὅπου δὲ ταῦτα συνέθεντο , μέχρι νῦν Κομίτιον καλεῖται ·
κομῖρε γὰρ Ῥωμαῖοι τὸ συνελθεῖν καλοῦσι .
διπλασιασθείσης δὲ τῆς πόλεως , ἑκατὸν μὲν ἐκ Σαβίνων πατρίκιοι προσκατελέχθησαν , αἱ δὲ λεγεῶνες ἐγένοντο πεζῶν μὲν ἑξακισχιλίων , ἱππέων δ ἑξακοσίων .
φυλὰς δὲ τρεῖς καταστήσαντες , ὠνόμασαν τοὺς μὲν ἀπὸ Ῥωμύλου Ῥαμνήνσης , τοὺς δ ἀπὸ Τατίου Τατιήνσης , τρίτους δὲ Λουκερήνσης διὰ τὸ ἄλσος εἰς ὃ πολλοὶ καταφυγόντες ἀσυλίας δεδομένης τοῦ πολιτεύματος μετέσχον 0 1 2 ·
τὰ δ ἄλση λούκους ὀνομάζουσιν .
ὅτι δ ἦσαν αἱ φυλαὶ τοσαῦται , τ οὔνομα μαρτυρεῖ ·
τρίβους γὰρ ἔτι νῦν τὰς φυλὰς καλοῦσι καὶ τριβούνους τοὺς φυλάρχους 0 .
ἑκάστη δὲ φυλὴ δέκα φρατρίας εἶχεν , ἃς ἔνιοι λέγουσιν ἐπωνύμους ἐκείνων εἶναι τῶν γυναικῶν .
τοῦτο δὲ δοκεῖ ψεῦδος εἶναι ·
πολλαὶ γὰρ ἔχουσιν ἀπὸ χωρίων τὰς προσηγορίας .
ἄλλα μέντοι πολλὰ ταῖς γυναιξὶν εἰς τιμὴν ἀπέδωκαν , ὧν καὶ ταῦτ ἐστιν ·
ἐξίστασθαι μὲν ὁδοῦ βαδιζούσαις , αἰσχρὸν δὲ μηδένα μηδὲν εἰπεῖν παρούσης γυναικός , μη δ ὀφθῆναι γυμνόν , ἢ δίκην φεύγειν παρὰ τοῖς ἐπὶ τῶν φονικῶν καθεστῶσι , φορεῖν δὲ καὶ τοὺς παῖδας αὐτῶν τὴν καλουμένην βοῦλλαν ἀπὸ τοῦ σχήματος , ὅμοιον πομφόλυγι περιδέραιόν τι , καὶ περιπόρφυρον 0 .